ཟབ་དོན་གཅོད་ཡུལ་ལ་ཉེ་བར་མཁོ་བའི་འཁྲུལ་པའི་
རྟོག་ཚོགས་དབང་སྡུད་ཟིལ་གནོན་
རྡོ་རྗེའི་གད་མོ་བཞུགས། །
231

མདོ་མཁྱེན་བརྩེའི་གསུང་འབུམ།
༄༅། །དང་པོ་དུས་གསུམ་གྱི་རྟོག་ཚོགས་ཐད་ཀར་གཅོད་ཕྱིར། ཕཊ༔ ཅེས་བརྗོད་ལ་དྲན་རིག་སོ་མ་ངར་དང་ལྡན་
པའི་ངང་ནས། རང་ཉིད་སྐད་ཅིག་གིས་རྒྱ་མཚོ་ཆེན་པོ་ལ་གཟའ་སྐར་འཕྲལ་དུ་ཤར་བ་
ལྟར། རང་ལུས་ཤ་ཁྲག་གདོས་བཅས་ཀྱི་ཕུང་པོ་འདི་མ་ཡིན་པར་རང་བྱུང་རིག་
པའི་ རང་ རྩལ་ ལས་ རང་བྱུང་ ཡེ་ཤེས་ཀྱི་མཁའ་འགྲོ་མ་རྡོ་ རྗེ་ ཕག་ མོ་ སྐུ་ སྟོད་
གཟུགས་མེད་ཀྱི་ཁམས་སུ་འགྱིང་བ། སྙིང་ག་ནས་ལྟེ་བའི་བར་གྱིས་གཟུགས་ཀྱི་
ཁམས་ཡོངས་སུ་ཁྱབ་པ། སྐུ་སྨད་འདོད་ཁམས་ནས་ངན་སོང་གསུམ་པོའི་གནས་
དང་བཅས་པ་འཇིགས་པར་བརྫིས་ནས་གཡོ་འགུལ་ཙམ་ཡང་མི་ནུས་པ། ཆོས་
ཉིད་མི་འགྱུར་བའི་རྟགས་སུ་སྐུ་མདོག་མཐིང་ནག ལོངས་སྤྱོད་རྫོགས་པའི་དཔལ་
དང་ཡོན་ཏན་ལྷུན་གྱིས་གྲུབ་པའི་རྒྱན་ཆ་ལུགས་མ་ཚང་བ་མེད་པ། སྤྲུལ་སྐུ་གང་
ལ་གང་འདུལ་གྱི་གདུལ་བྱ་ཐུགས་རྗེས་མི་གཏོང་བའི་ཕྱིར་ཡེ་ཤེས་ཀྱི་མཁའ་འགྲོ་
མ་བདུད་འདུལ་ཁྲོས་མ་ནག་མོ་མཐོང་ཞིང་ཐོས་པའི་གཟུགས་ཅན་དང་གཟུགས་
མེད་ཀྱི་འགྲོ་ཁམས་རྒྱ་མཚོ་སྐྲག་ཅིང་འདར་ལ་དཔའ་འཁུམ་ནས་ཅི་བྱ་གཏོལ་
མེད་ལ་ཐུག་ནས་འདར་ཕྲི་ལི་ལི་བྱེད་ནུས་པའི་བདག་ཉིད་ཅན་དུ་གྱུར། དེ་ཡང་
་
ཞལ་ བཟོད་ པར་ དཀའ་ བའི་ ཁྲོ་མོའི་བཞིན་གཟུགས་དམཪ་ ལ་ ཟླུམ་ པའི་སྤྱན་
གསུམ་དང་ལྡན་ཞིང་། སྤྱན་གཡོན་པར་ཤེས་རབ་ཀྱི་རང་བཞིན་ཉི་མའི་འོད་ཟེར་
བསྐལ་པའི་མེ་ལྟར་འབར་ཞིང་འཕྲོ་བ༔ གཡས་པར་ཐབས་ཀྱི་རང་བཞིན་ཟླ་བའི་
འོད་ཟེར་དཀར་ལ་འཚེར་བ་དེ་བཞིན་དུ་འཕྲོ་བ། སྤྱན་དབུས་མ་ཐབས་ཤེས་གཉིས་
སུ་མེད་པའི་འོད་ཟེར་དཀར་དམར་རབ་ཏུ་འཁྲུགས་པ་འབར་ཞིང་འཕྲོ་བ། དབུ་
232

ཐུགས་ཐིག་འཛིན་པ་རང་གྲོལ།
ཁ༽
སྐྲ་
Kk{ E G
སིལ་མས་སྐུ་རྒྱབ་ཁེབ་ཅིང་ལྷག་མ་གཙུག་གི་རྒྱན་དུ་བཅིངས་ཤིང་རྣ་ལྟག་
གཡས་སུ་ཕག་ཞལ་ནག་པོས་ངུར་སྒྲ་སྒྲོག་པ། དབུས་ཞལ་རབ་ཏུ་གདངས་པས་
སྲིད་
ད་གསུམ་མ་ལུས་ཟས་སུ་ཟ་བར་ནུས་ཤིང་ཚེམས་དང་མཆེ་བ་གངས་རི་ལྟར་
གཙིགས་ཤིང་ལྗགས་གློག་དམར་ལྟར་འཁྱུགས་པཿ༔ ཕྱག་གཡས་མི་ལྤགས་ཀྱི་གཡང་
གཞི་ཁྲག་གི་ཞམ་ཆུ་འབབ་པ་ནམ་མཁའི་དབྱིངས་སུ་ཕྱར་ཞིང་གཡུགས་པ་ཙམ་
གྱིས་ཁམས་གསུམ་དབང་དུ་སྡུད་ཅིང་སྲིད་གསུམ་ཟིལ་གྱིས་གནོན་པ། གཡོན་མི་
རྐང་གི་གླིང་བུ་སེང་ལྕམ་དཀར་མོའི་ང་ རོ་ལས་ཀྱང་ལྷག་པར་བསྒྲགས་པས་
གཟུགས་ཅན་གཟུགས་མེད་ཀྱི་འབྱུང་པོ་མཐུ་སྟོབས་ཀྱི་རྩལ་ལ་སྙེམས་པ་ཐམས་
ཅད་སྔངས་སྐྲག་འདར་གསུམ་གྱིས་ཡིད་རྩ་ཁོལ་ཞིང་སྙིང་རྩ་འཁྲུགས་པ། ཞལ་
ནས་ཧཱུྃ་ཧཱུྃ་དང་ཕཊ་ཕཊ་ཕེམ་ཕེམ་གྱི་སྒྲ་དྲག་པོ་འབྲུག་སྟོང་དུས་གཅིག་ཏུ་ལྡིར་
བའི་སྒྲ་ལྟ་བུ་བསྒྲགས་པས་འཇིག་རྟེན་གྱི་ཁམས་རྣམས་གཡོ་ཞིང་འགུལ་བར་
བྱེད་ནུས་པ། རུས་པའི་ཕྱག་རྒྱ་ལྔ་སོགས་ཁྲོ་མོའི་ཆས་ཐམས་ཅད་ཀྱིས་ཡོངས་སུ་
སྤུད་ནས་རྔམས་ཤིང་འཇིགས་པར་བྱེད་པ། འཆི་བདག་གཤིན་རྗེའི་དཔུང་ཚོགས་
ཡང་འདར་ཞིང་ཡ་ང་བའི་གནས་ལ་འགོད་པར་བྱེད་པ། དེ་ལྟ་བུའི་ཡེ་ཤེས་ཀྱི་མཁའ་
འགྲོ་མ་ཆེན་མོ་ཁམས་གསུམ་སྲིད་པ་གསུམ་ལས་རྣམ་པར་རྒྱལ་བའི་ཐུགས་ཀ་
ནས་ཚད་མེད་པ་བཞིའི་འོད་ཟེར་ལྕགས་ཀྱུ་ཞགས་པ་ལྕགས་སྒྲོག་དྲིལ་བུ་འཛིན་
པའི་ཕོ་ཉ་ཡང་སྤྲུལ་དཔག་ཏུ་མེད་པ་འཇིག་རྟེན་གྱི་ཁམས་ཁྱབ་པར་སྤྲོས་པས་
གནས་གདོན་ལུས་གདོན་གྱི་གཙོར་བྱས་ལོག་འདྲེན་འབྱུང་པོའི་ཚོགས་རྣམས་ན་
233

མདོ་མཁྱེན་བརྩེའི་གསུང་འབུམ།
བུན་འཐོར་རླུང་གིས་དེད་པའམ། ར་ལུག་སེར་བས་བདས་པ་ཇི་བཞིན་སྐད་ཅིག་
ཐང་ ཅིག་ ཡུད་ ཙམ་ ལ་ རང་ མདུན་ ལྕགས་ ཁང་ གྲུ་ གསུམ་ འབར་ བའི་ ནང་ དུ་
དམིགས་ཡུལ་མཚན་མ་རྫས་ཀྱི་ལིངྒ་སོགས་དང་། དབྱེར་མེད་དུ་གྱུར་པར་བསམ་ཞིང་། གཡང་
གཞི་བརྡབས། རྐང་གླིང་འབུད། ཕཊཿ༔སྒྲ་དྲག་པོ་མང་དུ་སྒྲོག་པ་སོགས་བྱས། སླར་ཡང་འདི་ལྟར་རོ། །ཧཱུཾ ཡུལ་
གྱི་མིང་ནི་རྒྱ་གར་ཡུལ། །གནས་ཀྱི་མཆོག་གྱུར་ཨོ་རྒྱན་གནས། །དྷུ་མ་ཐ་ལ་མཁའ་
འགྲོའི་གྲོང༌། །དུར་ཁྲོད་ཆེན་པོ་བརྒྱད་རྣམས་དང་། །ཡུལ་ཆེན་ཉེར་བཞི་གནས་སོ་
གཉིས། །སྐུ་གསུམ་རྒྱལ་བའི་ཞིང་ཁམས་ནས། །མཁའ་འགྲོའི་གཙོ་མོ་ཝཱ་ར་ཧི།
ཡེ་ཤེས་འཇིག་རྟེན་མཁའ་འགྲོ་དང་། །དམ་ཚིག་ཤ་ཟ་མཁའ་འགྲོ་སོགས། །དཔའ་
བོ་མཁའ་འགྲོའི་ཚོགས་དང་བཅས། །མ་ལུས་ལུས་པ་མེད་པའི་འཁོར། །གནས་
འདིར་སྤྱན་འདྲེན་གཤེགས་སུ་གསོལ། །གནས་འདིར་སྤྱན་འདྲེན་གཤེགས་ནས་
ཀྱང༌། །ཁམས་གསུམ་དབང་དུ་བསྡུ་བ་དང༌། །སྲིད་གསུམ་ཟིལ་གྱིས་ནོན་པར་
མཛོད། །ཕཊ༔ཕཊ༔ཕཊ༔ གཉན་འབོད་ནི༔ ཨཱཿ༔ གཙོ་བོའི་གདོན་ཆེན་བཅོ་བརྒྱད།
བྱིས་པའི་གདོན་ཆེན་བཅོ་ལྔ། ཕོ་གདོན་རྒྱལ་པོ། མོ་གདོན་བསེན་མོ། ཀླུ་གདོན་
ས་བདག གཟའ་གདོན་རྒྱུ་སྐར། མཐོ་སྲིད་པའི་རྩེ་མོ་མན་ཆད། །དམའ་ན་རག་
དམྱལ་ཁམས་ཡན་ཆད། །མཐོ་ནམ་མཁའི་ལྷ་ཕྲན་མན་ཆད། །དམའ་ས་འོག་ལྟོ་
འཕྱེ་ཡན་ཆད། །བེ་ཧར་རྒྱལ་པོ་མན་ཆད། །ཡུལ་འདྲེ་ས་སྲིན་འཁྱམས་པོ་ཡན་
ཆད། །སྣང་ཞིང་སྲིད་པའི་ལྷ་འདྲེ་ཐམས་ཅད་གར་ཡང་བྲོས་དབང་མེད་པར་བདག་
གི་དབང་དུ་འདུས་ལ་གཉན་ཁྲོད་ཆེན་པོ་འདིར་འདུས་ཤིག ཕཊ༔ཕཊ༔ཕཊ༔ ཨེ་
234

ཐུགས་ཐིག་འཛིན་པ་རང་གྲོལ།
ཁ༽
ཁྱད་པར་དུ་ཡང་གཉན་ཁྲོད་ཆེན་པོ་འདི་ལ་གནས་པའི་དཀར་པོ་ལྷའི་སྡེ་ཚན།
ནག་པོ་བདུད་ཀྱི་སྡེ་ཚན། དམར་མོ་བཙན་གྱི་སྡེ་ཚན། ཁྲ་བོ་གཟའི་སྡེ་ཚན། འཕན་
པོ་གཉན་གྱི་སྡེ་ཚན། ཕྱུག་པོ་ཀླུའི་སྡེ་ཚན། རཀྴ་སྲིན་པོའི་སྡེ་ཚན། ཕོ་མོ་མ་ནིང་
གི་སྡེ་ཚན་དུ་གཏོགས་པའི་ལྷ་འདྲེ་ཐམས་ཅད་རང་དབང་མེད་པར་བདག་གི་
དབང་དུ་འདུས་ལ་གཉན་ཁྲོད་ཆེན་པོ་འདིར་འདུས་ཤིག །ཕཊ༔ཕཊ༔ ཁྱད་པར་དུ་
ཡང་བསྲུང་བྱ་འདི་རྣམས་ཀྱི་ལུས་ཕུང་པོ་ཁམས་དང་སྐྱེ་མཆེད་ལ་དང་པོ་ནད་ཀྱི་
སྣ་འདྲེན་པ། བར་དུ་གདོན་གྱི་ཚང་བཅའ་བ། ཐ་མ་ནད་ལ་མི་ཕན་པར་བྱེད་པའི་
ཕོ་གདོན་རྒྱལ་པོ། མོ་གདོན་བསེན་མོ། ཀླུ་གདོན་ས་བདག གཟའ་གདོན་རྒྱུ་སྐར།
མཚན་འདྲེ་མི་ལ་བསེ་རག་འགོང་བོ། ཐེའུ་རང་གྲི་བོ་གྲི་མོ། གནའ་འདྲེ་རྙིང་པ།
ད་འདྲེ་གསར་པ། ཡུལ་འདྲེ་འཁྱམས་པོ། ཟ་འདྲེ་ཤི་གཤེད། དམ་སྲི་རྒྱལ་འགོང་།
ཁའི་ནང་ནས་དབུགས་ཕྲོག་ཅིང༌། ཁོག་པའི་ནང་དུ་སྲོག་གཅོད་པར་བྱེད་པའི་གནོད་
བྱེད་བདུད་དང་ ལོག་ པར་ འདྲེན་ པ་ཐམས་ཅད་ རང་དབང་མེད་པར་ བདག་གི་
དབང་དུ་འདུས་ལ་གཉན་ཁྲོད་ཆེན་པོ་འདིར་འདུས་ཤིག ཕཊ་ཕཊ༔ ཨཻ་ཁྱད་པར་
དུའང་གཟའ་མཆོག་ཆེན་པོ་རཱ་ཧུ་ལ། ཐོག་བདག་ཐོག་འབྲུག་ཐོག་གི་མཁར་བ་
མགར་ཚང་ སྦུད་པ་སྦུད་མཁན་ལྷ་འདྲེ་སོལ་བ་དང་བཅས་པ་ཐམས་ཅད་རང་
དབང་མེད་པར་བདག་གི་དབང་དུ་བསྡུས་ལ་གཉན་ཁྲོད་ཆེན་པོ་འདིར་འདུས་
ཤིག ཕཊ་ཕཊ༔ ཨཻ་ཁྱད་པར་དུའང་གཉན་ཁྲོད་ཆེན་པོ་འདིའི་ཕུ་མདའ་དང་ཉིན་
སྲིབ་ལ་གནས་པའི་ལྷ་འདྲེ་བཀའ་ལ་འཁུ་བ་དམ་ལས་ལོག་པ་མགོ་སྐོར་རྗེས་
235

མདོ་མཁྱེན་བརྩེའི་གསུང་འབུམ།
སྙོག་བྱེད་པའི་ལྷ་འདྲེ་ཕུག་རལ་འཁྱམས་གསུམ་འབྱམས་སྡུག་ལོག་གསུམ་བྱེད་
པའི་ལྷ་འདྲེ་བཀའ་ལ་མི་ཉན་པ། དབང་དུ་མི་འདུ་བ། དམ་ལ་མི་གནས་པ། དངོས་
གྲུབ་མི་སྟེར་བར་བྱེད་པའི་ལྷ་འདྲེ་ཐམས་ཅད་རང་གི་ཞབས་ལྕགས་ཁང་ནག་པོའི་
ནང་དུ་ཚུད་པར་འདུས་ཤིག །བསྐུལ་བ་ནི། མ་འདི་ནས་ནུབ་ཀྱི་ཕྱོགས་རོལ་ན། །ཨུ་
ཙ་ལ་ཡི་དུར་ཁྲོད་ནི། །རི་བོ་ཐམས་ཅད་རུས་པའི་རི། །རྩི་ཤིང་ཐམས་ཅད་མདའ་
དང་མདུང་། །ཆུ་རླུང་ཐམས་ཅད་ཁྲག་དང་རྣག །སྒྲ་སྐད་ཐམས་ཅད་མཁའ་
འགྲོའི་སྒྲ། །དུས་གསུམ་སངས་རྒྱས་ཡ་ང་བ། །ཁྲོ་བཅུ་རྒྱུ་བར་མི་ནུས་ཤིང་། །ཕྱག་
ན་རྡོ་རྗེ་འཇིགས་པའི་ས། །ཨ་ཙ་ལ་ཡི་དུར་ཁྲོད་ནས། །མ་ཅིག་ཁྲོས་མ་བཞེངས་
སུ་གསོལ། །མ་ཅིག་ཁྲོས་མ་ནག་མོ་བཞེངས་ཙ་ན། །སྐུ་མདོག་ནག་མོ་འཇིགས་
པའི་གཟི་མདངས་ཅན། །ཕྱག་གཡས་པས་ཞིང་ཆེན་གཡང་གཞི་རྡེབས། །བརྡབས་
པས་ལྷ་སྲིན་སྡེ་བརྒྱད་དབང་དུ་བསྡུས། །གཡོན་པས་མི་རྐང་གི་གླིང་བུ་འབུད། །འབུད་
པས་ལྷ་སྲིན་སྡེ་བརྒྱད་དམྱལ་ཐག་གཅོད། །སྤྱན་གཡས་པ་ཉི་མས་གྱེན་ལ་
གཟིགས། །སྟེང་ཚངས་པའི་ལྷ་རྣམས་དབང་དུ་སྡུད། །སྤྱན་གཡོན་ཟླ་བས་ཐུར་དུ་
གཟིགས། །གྲུལ་བུམ་ཀླུ་རྣམས་དབང་དུ་སྡུད། །ཞབས་གཉིས་ཁྲིག་ཁྲིག་ས་
ལ་རྡེབ། །འཇིག་རྟེན་ཁམས་རྣམས་གཡོ་བར་བྱེད། །སྤྱི་གཙུག་ཕག་ཞལ་མཁའ་
ལ་ངུར། །ངུར་བས་ལྷ་སྲིན་སྡེ་བརྒྱད་འདར་ཞིང་དངངས། །མ་དབང་སྡུད་མཁའ་
འགྲོ་མཐུ་མ་ཆུང༌། །དབང་སྡུད་མཁའ་འགྲོ་རྩལ་མ་ཞན། །རིགས་བཞིའི་མཁའ་འགྲོ་
མཐུ་མ་ཆུང་། །རིགས་བཞིའི་མཁའ་འགྲོ་རྩལ་མ་ཞན། །ནམ་མཁའི་སྤྲིན་ཚོགས་
236

ཐུགས་ཐིག་འཛིན་པ་རང་གྲོལ།
ཁ༽
བཞིན་དུ་འདུས་ལ་ཤོག །བར་སྣང་ཆར་པ་བཞིན་དུ་ཕོབ་ལ་ཤོག །ས་གཞི་རླུང་
དམར་བཞིན་དུ་འཚུབས་ལ་ཤོག །ཕཊཿཧཱུཾ་ལན་གསུམ། ཕཊཿཧཱུྃ་གསུམ། ཕཊཿཧཱུྃ་གསུམ།
ཞེས་བསྐུལ་ཞིང་ཕྱོགས་བཞི་མཚམས་བརྒྱད་ཀྱི་ལྷ་འདྲེ་ཐམས་ཅད་རང་དབང་མེད་པར་བཀུག་ནས་ཁ་ཆར་བུ་ཡུག་
བཞིན་དུ་བསམས་ལ། མ་ཐུགས་ཀ་ལས་ནི་འོད་ཟེར་འཕྲོས། ཞིང་ཆེན་གཡང་གཞི་ཤར་
དུ་གཡུགས། །རྡོ་རྗེ་མཁའ་འགྲོ་ཕོ་ཉར་འགྱེད། །རྡོ་རྗེ་མཁའ་འགྲོའི་བརྟུལ་ཞུགས་
ཀྱིས། །ཤར་ཕྱོགས་ཕོ་གདོན་རྒྱལ་པོ་དབང་དུ་བསྡུས། །མོ་གདོན་བསེན་མོ་དབང་
དུ་བསྡུས། །ཀླུ་གདོན་ས་བདག་དབང་དུ་བསྡུས། །གཉན་སའི་ལྷ་འདྲེ་དབང་དུ་
བསྡུས། །ཁྱི་དམར་རྒྱལ་འགོང་དབང་དུ་བསྡུས། །གནས་གདོན་ལུས་གདོན་དབང་
དུ་བསྡུས། །ཟ་འདྲེ་ཤི་གཤེད་དབང་དུ་བསྡུས། །སྲོག་གཅོད་དབུགས་ལེན་དབང་
དུ་བསྡུས། །གསོན་བདུད་གཤིན་ལྕགས༴ གོད་སྲི་འགབ་འདྲེ༴ ཆུང་སྲི་ཆུང་
བདུད༴ ན་ཚའི་སྣ་འདྲེན༴ དབང་དུ་བསྡུས་ལ་ཟིལ་གྱིས་གནོན། ཕཊཿ༔ །ཞིང་ཆེན་
གཡང་གཞི་ལྷོ་རུ་གཡུགས། །རིན་ཆེན་མཁའ་འགྲོ་ཕོ་ཉར་འགྱེད། །རིན་ཆེན་
མཁའ་འགྲོའི་བརྟུལ་ཞུགས་ཀྱིས། །ལྷོ་ཕྱོགས་ཕོ་གདོན་རྒྱལ་པོ་དབང་དུ་བསྡུས། །
མོ་གདོན་བསེན་མོ་དབང་དུ༴ ཀླུ་གདོན་ས་བདག༴ གཉན་སའི་ལྷ་འདྲེ༴ ཁྱི་
དམར་རྒྱལ་འགོང་༴ གནས་གདོན་ལུས་གདོན༴ ཟ་འདྲེ་ཤི་གཤེད༴ སྲོག་གཅོད་
དབུགས་ལེན༴ གསོན་བདུད་གཤིན་ལྕགས༴ གོད་སྲི་དགབ་འདྲེ༴ ཆུང་སྲི་ཆུང་
བདུད༴ ན་ཚའི་སྣ་འདྲེན༴ དབང་དུ་བསྡུས་ལ་ཟིལ་གྱིས་གནོན། ཕཊཿ །ཞིང་ཆེན་
གཡང་གཞི་ནུབ་ཏུ་གཡུགས། །པདྨ་མཁའ་འགྲོ་ཕོ་ཉར་འགྱེད། །པདྨ་མཁའ་འགྲོའི་
237

མདོ་མཁྱེན་བརྩེའི་གསུང་འབུམ།
།
བརྟུལ་ཞུགས་ཀྱིས། །ནུབ་ཕྱོགས་ཕོ་གདོན་རྒྱལ་པོ་དབང་དུ་བསྡུས། །མོ་གདོན་
བསེན་མོ༴ ཀླུ་གདོན་ས་བདག༴ གཉན་སའི་ལྷ་འདྲེ༔ ཁྱི་དམར་རྒྱལ་འགོང་༴
གནས་གདོན་ལུས་གདོན༴ ཟ་འདྲེ་ཤི་གཤེད༴ སྲོག་གཅོད་དབུགས་ལེན༴ གསོན་
བདུད་གཤིན་ལྕགས༴ གོད་སྲི་དགབ་འདྲེ༴ ཆུང་སྲི་ཆུང་བདུད༴ ན་ཚའི་སྣ་འདྲེན༴
དབང་དུ་བསྡུས་ལ་ཟིལ་གྱིས་གནོན། ཕཊ། །ཞིང་ཆེན་གཡང་གཞི་བྱང་དུ་གཡུགས། །
ལས་ཀྱི་མཁའ་འགྲོ་ཕོ་ཉར་འགྱེད། །ལས་ཀྱི་མཁའ་འགྲོའི་བརྟུལ་ཞུགས་ཀྱིས།
བྱང་ཕྱོགས་ཕོ་གདོན་རྒྱལ་པོ་དབང་དུ་བསྡུས། །མོ་གདོན་བསེན་མོ༴ ཀླུ་གདོན་
ས་བདག༴ གཉན་སའི་ལྷ་འདྲེ༴ ཁྱི་དམར་རྒྱལ་འགོང་༴ གནས་གདོན་ལུས་
གདོན༴ ཟ་འདྲེ་ཤི་གཤེད༴ སྲོག་གཅོད་དབུགས་ལེན༴ གསོན་བདུད་གཤིན་
ལྕགས༴ གོད་སྲི་དགབ་འདྲེ༴ ཆུང་སྲི་ཆུང་བདུད༴ ན་ཚའི་སྣ་འདྲེན༴ དབང་དུ་
བསྡུས་ལ་ཟིལ་གྱིས་གནོན། ཕཊ། །ཞིང་ཆེན་གཡང་གཞི་དབུས་སུ་གཡུགས།
སངས་རྒྱས་མཁའ་འགྲོ་ཕོ་ཉར་འགྱེད། །སངས་རྒྱས་མཁའ་འགྲོའི་བརྟུལ་ཞུགས་
ཀྱིས། །དབུས་ཕྱོགས་ཕོ་གདོན་རྒྱལ་པོ་དབང་དུ་བསྡུས། །མོ་གདོན་བསེན་མོ༴
ཀླུ་གདོན་ས་བདག༴ གཉན་སའི་ལྷ་འདྲེ༴ ཁྱི་དམར་རྒྱལ་འགོང་༴ གནས་གདོན་
ལུས་གདོན༴ ཟ་འདྲེ་ཤི་གཤེད༴ སྲོག་གཅོད་དབུགས་ལེན༴ གསོན་བདུད་གཤིན་
ལྕགས༴ གོད་སྲི་དགབ་འདྲེ༔ ཆུང་སྲི་ཆུང་བདུད༴ ན་ཚའི་སྣ་འདྲེན་དབང་དུ་
བསྡུས། །དབང་དུ་བསྡུས་ལ་ཟིལ་གྱིས་གནོན། །ཕཊ་ཕཊ་ཕཊ། ཅེས་བརྗོད་ཅིང་གཡང་
བཞི་རྡེབ་རྐང་གླིང་སྒྲ་དང་བཅས་ཟིལ་གནོན་གྱི་དམིགས་པ་མ་ཟིན་བར་དུ་ཕཊཿབརྗོད།